Salon International de l’Auto et accessoires
Salon International de l’Auto et accessoires eli Geneven autonäyttely on Sveitsissä, Geneven naapurikaupungissa Le Grand-Saconnex’ssa vuosittain maaliskuun alussa järjestettävä tapahtuma. Näyttely on erittäin suosittu, ja se on yksi automaailman tärkeimmistä tapahtumista. Ensimmäisen kerran näyttely järjestettiin vuonna 1905. Näyttely pidetään Palexpo-messukeskuksessa, joka sijaitsee Geneven lentoaseman vieressä. Näyttelytilojen yhteydessä on myös automuseo, "Musée International de l’Automobile".
BMW 4-sarja (F32)
BMW esitteli 4-sarjan coupén Frankfurtin autonäyttelyssä syyskuussa 2013. Saman vuoden marraskuussa Tokion autonäyttelyssä esiteltiin 4-sarjan cabriolet. Viisiovinen fastback-malli Gran Coupé esiteltiin Geneven autonäyttelyssä vuoden 2014 alussa.